
Pe deasupra mulţimei ` 


K 

Zilele trecute s'a închis la București Parlamentul, întro atit i 
de indiferență, ca un congres de viticultori. Scoasă din coloanele ga- 
zetelor, obşteasca adunare nu sbuciumă câtuşi de puţin liniştea dea- 
proapelui. 

Stând să-i faci bilanțul rezumativ, simți cum creşte golul împre- 
jurul tău şi mintea ţi se nămoleşte într'o impreciziune haotică. Nu e 
vorba de recolta legiferării, fiindcă subt acest raport cantitatea e ne~ 
obişnuit de mare, maldărul legilor nu se mai isprăveşte la „Monitorul 
Oficial“. Dar te întrebi, ce-a palpitat din sufletul ţării în cursul unui 
an, acolo subt cupola din dealul Mitropoliei ? Sa reoglindit ceva din: 
frământarea vulcanică a noului stat, s'au răscolit problemele noastre de 
existență și s'au lansat lozincele salvatoare în mijlocul Corpurilor le- 
giuitoare? Examinând din acest punct de vedere, al unei reale repre- 
zentări naționale, opera sesiunii care s'a închis, 'absoluta sterilitate e 
' copleșitoare pe toată linia. Poate nici un domeniu din viața noastră 
publică nu scoate la iveală cu atâta evidență spiritul bolnăvicios de 
suprafață cu care se improvizează toate la noi, ca acest organism şu- 
bred lipsit de voinţă și de culoare. Fără a te gândi să-l compari cu 

, aspectele din străinătate, invocarea trecutului nostru e deajuns ca să 
te-alegi cu impresia unei dureroase descurajări. Suntem întrun regres 
necontestat al parlamentarismului, constatarea o putem face la tot pa- 
Sul. Odinioară cel puţin se salvă un nivel intelectual oare-care, erăo . 
justificare de talent şi de inteligență, din care la un moment dat pu- 
teau țâşni impulsuri creatoare. Astăzi, adunarea transformată întrun 
simplu organ executiv al intențiilor guvernului nu are alt rol decât 
al unei mașini de vot, care se “mişcă cu-o extraordinară viteză, func- 
ționând cu-o. regularitate de ceasornic, fără duh și fără iniţiativă pro- 
prie. Vor fi multe explicaţiile acestei 'anihilări penibile. Spiritele reac- 


829 
„O BCUCIuj 


ționare vor fi dispuse s'o caute în acordarea sufragiului universal unor 
masse electorale nepreparate, alții vor vorbi de lipsa de omogenitate 
cu care vin provinciile alipite sau de desechilibrul sufletesc de pe 
urma războiului. In realitate însă totul se reduce la rețeta de compo- 
ziție a Camerelor, la falşificarea brutală a sentimentului obştesc din 
care a luat ființă plăpânda înighebare. Actul de naştere sa făcut aici 
fără participarea celor interesaţi, pe deasupra mulți mei, ale cărei cre- 
dințe mau tras în cumpănă. In acest chip, tagma pretorienilor politici 
a pus la dispoziție un aparat pur mecanic, uşor de mânuit la urne, 
dar complect diferențiat de sbuciumul popular. Rezultatul operaţiei îl 
vede ori-cine. O strașnică eflorescență de legi dă năvală din cartoa- 
nele ministerelor, rostogolindu- se vertiginos pe spinarea mutismului 
parlamentar și pocnind în gol fără a fi înregistrate de mulțimea care 
nu are nimic a face cu autorii lor... 

De ce ne-am mira deci, că ecoul unei astfel de legiferări e nul, 
şi că spiritul public nue cu nimic fecundat de aceste străduinți, ori- 
cât de lăudabile în ținta ce urmăresc? Indiferenţa e cea mai blândă 
armă pe care-o au în arsenalul lor massele nesocotite... 


x 
% * 


Distanţarea însă de preocupările mulțimii nu e un apanaj spe- 
cial al guvernării actuale, ea s'a înfipt adânc în mentalitatea profesio- 
niștilor politici la noi, şi scoate capul din multe părți. 

Un tipic exemplu ne servesc laborioasele tratative ale celebrei 
fuziuni național-țărăniste, al căror buletin cotidian ni s'a dat paralel 
cu marasmul legiuitorilor. Şi-aici ca şi dincolo aceeaș tonalitate de 
simțire, aceeași psihologie. Oameni desfăcuţi de interesele păturilor în 
numele cărora vorbesc, pipăindu-și propriul noroc, se bat de luni de 
zile pentru un compromis. In toată întrecerea lor, în propunerile pe 
care şi le fac și în scrisorile pe care și le scriu de trei ori pe zi, nu 
se urmăreşte decât tendința unor aranjamente personale chibzuite cu 
socoteală şi susținute cu pasiune. In lupta acerbă care se dă, în loc 


să se examineze probleme de ordin general, se pun la contribuţie în- 


verşunate dușmănii pentru stăpânirea de mâine. Nu e o ciocnire de 
idei în această cumetrie învrăjbită, ori-cât caută să se falşifice ade- 
vărul. Nu sunt deosebiri programatice între cele două tabere, care fje- 
care în parte la zile mari ridică pe seama galeriei drapelul revendi- 


cărilor populare. Asperităţile aceste s'au netezit foarte repede, fiindcă. 


în materie de program d. luliu Maniu e foarte maleabil și d. Miha- 
lache e gata de jertfă. Decaloghi lor s'a înfiripat repede la masa de 
scris a dlui Stere. Ce nu s'a putut lichida însă e apetitul individual 
care stă la pândă în dosul contractanților şi încurcă toată povestea. 
Do-aci interminabilele pertractări care afirmă sau dogma şefiei dela 
Blaj sau cooptarea la șefie a leaderului din Muscel. lată chestiunea 
palpitantă menită să nelihiştească astăzi bietul popor, iată nodul gor- 
dian. Tăiat odată întrun mod satisfăcător, fiți siguri că aranjamen- 
tele de idei se desfăşură cu aceeaș celeritate cu care deunăzi se în- 

fundau bilele albe la legile domnului Tancred Constantinescu. In 
fond ne găsim în faţa unei maladii comune, distinşii bărbați sunt în- 
tro perfectă înrudire organică, accesul lor la marile dureri aie mi- 


lioanelor e cam la fel... 
Ed t * 


In vremea asta, ce face mulțimea, buna mulțime care duce greul, 
care-a tost căptuşală de tun ieri şi astăzi ţine tot angrenajul în spate? 
„_ Duceţi-vă în orice colţ de sat sau de oraş şi staţi de vorbă sau 
uitați-vă împrejur! Urmăriţi pe administratorul de plasă, pe jandarm 
sau pe prefect, dacă vreţi, porniţi pe urmele lipitorilor străine, cum- 
păniți bolile şi anralfabetismul, judecaţi trenurile sau priviți sdrențele 
soldaţilor şi veţi înţelege situaţia! Veţi înțelege zâmbetul sceptic al 
ţăranului şi revolta surdă a cărturarului anonim. Veţi pricepe mai bine 
atunci că bursa politică dela noi cu tot sgomotui ei oriental se strigă 
pe de-asupra mulțimei și că jos, dincolo de jocul spumei de suprafaţă, 
` ca întrun râu cu adâncimi mari și cu undele tulburi se mișcă bolo- 
vani grei de care nu vorbeşte Parlamentul liberal şi cu cari nu va 
pertracta niciodată fostul preşedinte al Consiliului dirigent... 
Ca mâine, aceşti bolovani vor fi singurul piedestal de pe care 
se va mai putea vorbi mulțimei în țara românească... 


OCTA VIAN GOGA 

Reîntoarcerea 


Triremele cu rame roșii 

Goniau pe mări de hiacint. 
Tâşniau, cu fulgere de-argint 
Din coastă'n coastă, albatroșii,, 


La proră sta Ulise, trist... 
Imbucuraţi, cântau năierii 
Piutea legenda primăverii 
In astfinţitul de-ametist. 


Muriau chemări de semizeu 

In noi, — şin peșteră, ciclopii. — 
Chemat de plânsul Penelopii 

Era cu noi şi Odiseu. 


In limpezimea selenară, 
Supţiri în cozi, la boturi fini 
Sburând din val în val,. delfini 
In jurul .nostru s'adunară. ,. 


Era sidef pe orce val 
Apoi luciri de auroră.. 
Ulise,’ trist, visa la proră 
Neîmplinitul ideal. 


leșiră cârduri de sirene 
Din fundul de mărgăritar, 
Când cel. mai tânăr lopătar 
Culcându-și vâslele, alene, 


7 Lăsă norocului să ducă 
Pe reîntorşii, — abătuți 
Cum ultimii Argonauţi 
Plângeau topita lor nălucă..,. 


VICTOR EFTIMIU 

Capitularea regionalismului 


.Să ne aducem aminte... : ; ; 

La 1918 hotărârea dela. Alba- Iulia în punctul ei ultim cerea o 
autonomie provizorie pentru ținuturile. Ardealului şi Banatului — până la 
împlinirea tuturor formelor.constituționale, menite să desăvârşească unirea. 

Acest punct al hotărârei dela Alba-lulia a fost redactat de d. 
{uliu Maniu, după cum am.mai arătat în coloanele 'acestei reviste, 
fără ca mulţimea să fi fost consultată asupra lui. Rostul „punctului“ 
era să dea întreg cuprinsul. dintre Braşov şi Oradea-Mare pe mâinile 
așa, numitului -partid naţional pentru o. vreme destul de. îndelungată, 
căci „împlinirea formelor. constituționale“ avea să ţie foarte mult, .cât 
se poate de mult. Aşa.. își închipuiau cel puțin matadorii cari au fău- 
rit „punctul“. 

Şiretenia provincială a d-lui Iuliu Maniu s'a dat însă repede pe 
faţă. Şi aceasta este o dovadă îmbucurătoare despre maturitatea po- 
Jitică a poporului. nostru. 

Când au văzut entuziaştii dela Alba-lulia, că se risipește marele 
capital politic pe care-l puseseră ei la temelia unirii. prin intermediul 
unor nepricepuți lacomi de putere, strigarea a fost generală, din Săt- 
mar până 'n Săcele. Nimeni, nici un român ardelean cu adevărat lu- 
minat; nu putea ad.nite:o vămuire a unirii. lar Consiliul dirigent. era 
o vamă antipatică, instituită cu bună știință pentru: a asigura pe seama 
unui consorțiu toate beneficiile politice ale actului dela. Alba-lulia. 

Barierele dela Predeal. și Turnu-Roșu, încercarea .unor legiuiri 
noui cu caracter regional şi îndrăzneala de a agita. chiar şi ideia unei 
armate: pur ardeleneșşti au trezit un val de îngrijorare în sufletul Ar- 
dealului conştient. Cei instalaţi la Sibiu în „resorturi“ ministeriale, ca 
să-şi plimbe. incapacitatea prin automobile și trenuri speciale, dacă 
ar fi continuat mai mult de doi ani să guverneze în mod autonom, de 
„sigur că ar fi fost măturaţi într'o bună zi de opinia publică ruşinos 
păcălită la 1918. 

Au venit însă alegerile generale ja Consţituanta României 
Mari. Ardealul, privind cu încredere spre București, a uitat pe-o clipă 
mizeriile bârlogului politic în care îl vârâse advocatul dela Blaj. In- 
tâlnirea reprezentanților tuturor românilor. în Camera dela Ateneu i-a 
ridicat pe toţi deopotrivă deasupra consideraţiilor locale. Numai d. 
luliu Maniu sa ţinut în rezervă, neîncrezător și prudent, împingând 

pe d. Alexandru Vaida la ş<fia guvernului, iar el păstrându-se pentr 
prezidenţia Consiliului dirigent, pe care nu înțelegea să-l disolve.. 

Am avut astfel la începuturile legale ale României Mari două 
guverne, unul la Bucureşti şi altul la Cluj, format din aceiași oameni:: 
un monstru politic pe cât de ridicol, pe atât de primejdios. 

Regionalismul nu voia să se lase înfrânt cu nici un chip, nici 
chiar cu preţul unei nemârginite. afecţiuni oarbe a vechiului Regat pen- 
tru tot ce venea din Ardeal. 

Salvarea ideii de stat român a fost în acele clipe tulburi nepri- 
ceperea oamenilor cari au îndrăznit să se lege de destinele neamului 
pentru câteva luni. Numai o umbră de talent dacă ar fi pus în cir- 
culație guvernarea d-lui Vaida, poate că soarta țării ar fi fost astăzi 
alta. Se vede însă că prostia aduce noroc și ea câte odată. 

Dezastrul regionaliştilor. încălecaţi pe două guverne a fost ver- 
tignos și fără apel. Generalul Averescu a fost impus de opinia. gë- 
nerală a ţării în fruntea trebilor publice. Și generalul Averescu, cu 
concursul nostru, al celor grupaţi în jurul “Țării Noastre, a lovit rẹ- 
gionalismul îa inimă. Consiliul dirigent a fost disolvat prin decret 
regal. Nici un glas 'din Ardeal nu s'a ridicat în favoarea lui şi ale- 
gerile de atunci au Go nsiljit inimosul act de o covârşitoare impor- 
tanță politică. 

D. Ivliu Maniw şi soţii d-sale nu s'au supus însă nici acestei 
sentințe. Neputând să se. sprijinească pe o instituţie de guvernare, aw 
căutat să-şi apere existența regionalistă printr'o: propagandă odioasă, 
ale cărei lozinci erau: „Ardealul al ardelenilor, jos. cu regăţenii!* 
lar rețeta politică zicea, că orice partid ar guverna ţara, el trebuie 
să-și asocieze aşazisul partid naţional, care în acest fel ar. îi stăpâ- 
nit Ardealul la infinit. 

Un fel de închiriere pe nouă zeci și nouă de ani a regionalis- 
mului pe seama celor o sută. Căci aşa se botezaseră acum șefii bâr- 
logului politic dela Blaj. 

Nimeni nu i-a băgat însă în seamă, cu toate amenințările ce 
proferau pe la toate -răspântiile; fie că trâmbiţau prin gazetele în- 
streinate din Capitală -o nouă adunare la Alba-Iulia, unde, Doamne 
fereşte, s'ar fi revizuit „pactul“ din 1918, fie că zugrăveau pe p=reţi: 
dracii unei revoluţii nemai pomenite, al: cărei îndrumător `ar fi fost | 
belicosul domn luliu Maniu. 

Elementele serioase ale lumii noastre politice î își vedeau mai departe 
de treabă, netulburate de această gălăgie din ce în ce mai' fără răsunet. 
La căderea guvernului Averescu, regionaliştii au crezut că le-a: 

“venit din nou apa la moara lor stricată. D-1 1. I. C. Brătianu se pre- 
zenta fără nici o contribuție a provinciilor alipite în guvernul d-sale 
O greşală, incontestabil, care a sdruncinat dela început domnia liberală 
şi altfel șubredă din punctul de vedere al moralității politice. Regio- 
naliştii şi- -au îmbiat, ce-i drept, serviciile lor d-lui Brătianu, pornind 
bine înțeles dela axioma că Ardealul este teritoriul de exploatare ce- 
le-ar reveni lor, dar şeful guvernului liberal le-a refuzat neted această 
veleitate. Alegerile Sau făcut în condiţii penibile pentru onestitatea: 


834 
i © BCUCluj 


zomânească, astfel încât la un moment ` dat sar fi părut că. E 
lismul ar fi avut `un substrat serios în Ardeal..; D-l; luliu -Mariu a 
început să se viseze din nou preşedinte al Consiliului dirigent.. La. 
încoronare a avut înțelepciunea să nu se prezinte, făurind teoria. că 
ungerea de Domn a regelui Ferdinand la Alba-lulia,. nu ar. avea o 
valoare constituțională. , 

Totul a fost însă numai foc de paie. Maşina statului . a mers 
neimpiedecată mai departe. Țara se frământa în preocupări. cu: totul 
străine de bâlbâiturile regionaliste. Chestiunile economice primau. O . 
indiferenţă din ce în ce.mai mare a început să-i SOUPE pe. lărmui- .. 
torii cavaleri ai unor chestiuni inoportune., 

Probabil că în aceste împrejurări, după patru ani şi mai 'bine, a 
simţit mai întâi d-l Iuliu Maniu junghiul morții. în suflet. Dar nici de 
'data aceasta nu sa dat bătut pe față, ci a încercat, după metoda lui. 
Renner, o camuflare. A primit în consiliul de administraţie al parti- 
dului naţional rămășițele grupării tachiste, crezând că printr'o ma~ 
mevră ca. aceasta, ascunzândi »şi urechile adevărate ale scumpului său 
regionalism, va putea zâpăci opinia publică.. 

Manevra nu a reușit însă de loc. Partidul național tot cel vechiu 
a rămas. Lumea nu a putut fi indusă în eroare. Porţile s'au închis din 
toate părţile. Nici un partid de guvern nu primea. să stea de vorbă 
cu „suta“, fără ca regionalismul să nu fie înlăturat cu dispreţ. 

Intro astfel de stare sufletească, s'a . „pertractat“. fuziunea cu țără- 
miștii, din care trebuia să rezulte partidul național- țărănesc. E indiferent, 
pentru moment, ce incertitudine nouă va ieşi din nereuşita fuziunei. Tar. 
'guiala de ieri a pus însă capăt pentru totdeauna regionalismului. Partid 
mațional nu mai poate exista. Şi acesta este un real.câştig pentru. politica 
românească, pe care, fixându-l opiniei publice, nu putem să nu privim 
cu mândrie în urma alor cinci ani (de luptă continuă, pe. care am 
dus-o noi cei din jurul acestei reviste împotriva d lui luliu Maniu. 
Cap tularea lui este în mare parte opera acelor ardeleni cari au în- - 
teles dela. început, de acum cinci ani, că deodată cu desfiinţarea 
granițelor politice trebuie să dispară şi graniţele sufletești. 

- Meritele de această categorie de sigur că trebuie să cântărească 
în judecata opiniei publice. Noi ne-am rupt mai întâi din matca în- 
gustă a provincialilor îmbâcsiţi. Noi i-am lovit mai întâi. Şi noi le- 
am urmărit ariergarda .hodorogită fără milă, până ce i-am putut arunca 
în largul vieţii noastre politice, unde se vor îneca.de bună seamă, 
căci acesta este rostul ituturor cArmacilor fără busolă, 

Ori nu? 

„Să răspunăă “taţi “aceia cari după ce au fost purtați cinci avi de 
„zile prin toate prăpăstiile politicii românești, astăzi şe văd tărâți în 
fața realităţii, cu o mare întârziere şi fără rezultat, spre. paguba! inte- 
res2lor generale “şi ale propriilor lor interese. Să taspunda ardelenii - 


ari Pau urmat ;pe d-l luliu Maniu până acum. 
"EUGEN GOGA 

Fata frumoasă 


. Prietenul meu Iftimie are două nepoate undeva întrun orășel 
din provincie, -unde-și petrece mai toate concediile de vară; iar când 
se întoarce, ştie să povestească întotdeauna așa de multe despre cele 
două fete, în- cât dacă l-ai ascultat de vr'o câteva ori, nu se poate 
să nu-ți rămână dintratâtea câte ceva în minte. 

Mai "nainte de toate ai să afli un lucru: cele două nepoate ale 
lui Iftimie nu seamănă una cu alta. Una, e frumoasă cao icoană; — 
cealaltă, nu tocmai, — ba chiar s'ar putea spune că e cam urâţică. 
Prietenului meu îi place să glumească: — „Asta din urmă seamănă 
cu tată-său, cu frate-meu, — acu uită-te la mine; cea frumoasă e 
-leită mă-sa, — când era tânără, se înțelege“... - 

Tinere erau acuma amândouă surorile, fete mari în lege, — um 
an de vârstă doar le despărțea; — și mai fi ştiut spune care e mai 
mare și care e mai mică; — de vârstă adică, fiindcă de statură cea 
mai urâţică era şi cea mai mărunţică, aminteri bine legată; pe cât 
cea mai frumoasă, și mai sulăgetă, părea mai plăpândă. . 

Acuma, eu nu le-am văzut, dar toate astea le spun aşa cum 
le-am auzit, — şi mai departe tot așa, îl las pe unchiu Iftimie să 
vorbească: 

— Nu ştiu cum vine asta, — își dă el odată gândurilor drumul, —, 
dar după câte am băgat eu de seamă la nepoatete mele, frumuseţea, 
la o fată, se leagă foarte mult de felul ei de a fi. Fata frumoasă 
crede că ei îi e deajuns dacă e frumoasă. O vezi mai adesea serioasă, 
cu fruntea ridicată, cu privirea. pierdută în aer; o vezi, şi o ghiceşti, 
cum se simte, se ştie, hoaţa, şi pare-că pe fiecare din câți se uită la 
dânsa îi îmbie: „admiră-mă: așa e că sunt o minunată făptură a 
Domnului?*... Mai departe, arareori se gândeşte. Cine s'a uitat odată 
la ea, cu greu își mai ia ochii de-acolo; ea nici nu clipeşte, parcă 
nici mar fi băgat de seamă; dar vede bine, numai cât nu dă lucrului 
o însemnare mai mare decât i se pare firesc să i se dea. 

Să te uiţi însă la cea urâţică. E numai viață, e numai veselie. 
Simte ea oare, şi-şi dă seama, că trebuie să înlocuiască cu ceva fru- 
museţea care-i lipseşte? nu știu, dar știu că o înlocuește. Dacă fața 
ei mare aceleaşi trăsături regulate, dacă statura-i nu e tot aşa de 
mlădioasă, ca ale surorii sale, în schimb e hotărât mai duhlie, şi mai 
muncitoare, mai săritoare. Ochii ei se uită sincer, zâmbesc mai “întot- 
deauna; din ei grăiește şi mila, bunătatea, blândeţea, când e locul. 
E cu un cuvânt, mai mult om, pe când soră- -sa e mai mult icoană. 

Şi-mi zic că dacă Marta ar fi fost cea frumoasă și Maria cea 
urâțică, poate că și caracterele lor ar fi fost schimbate. Pe Marta aș 
fi văzut-o înaintând aşa de măsurat și întinzând atât de cuminte 
fruntea ei ca marmora sărutării mele de moş, — și Maria ar fi fost 
„cea care mi-ar fi sărit sglobie înainte, mi-ar fi cuprins gâtul cu 
braţele şi mar. fi sărutat atât de apăsat şi de cald pe amândoi obrajii 
mei bătrâni. 

Aşa însă Maria este cea care trece drept ursuză, leneșă şi chiar 
niţel... prostuță, — cu toată frumusețea ei; ba eu zic tocmai din 
pricina frumuseţii care o deosebeşte. Din firea ei, poate că ea n'ar fi 
fost aşa; dar a auzit de mică: „Maria e frumoasă, Maria are să fie 
ca o zână, Maria are să înebunească pe toți flăcăii din şapte județe“, 
— şi alte glume de acestea, cum spun uneori şi părinții, dar mai 
adesea cunoscutii, rudele, cari vor să le fie plăcuți.. . Eu însumi de 
câte ori nu voiu fi păcătuit aşa, în deplină : credinţă, de altfel, că. 
Maria, cea frumoasă, are să fie de-a pururi nepoata mea favorită... 
; Ei, şi ma fost aşa. Fiindcă tot ascultând şi ținând minte laudele, 

Maria a început să îndrăgescă oglinda mai mult ca ori-ce; a început, 
de copilă mică, să-și piardă acolo toată vremea ce-a putut ciupi 
supraveghiării: ` 

— „Uite, eu sunt frumoasă; aşa e când e cineva frumos; fruntea, 
ochii, gura, părul, aşa“. 

Și-a compus o figură, şi sa obişnuit să iasă cu ea în lume, 
aşa după cum o actriţă iese pe scenă cu figura ce-și-a studiat, 
socotirea adâncită şi amănunțită a efectului pe care va avea să- tab. 
Dar fiindcă efectul pe care vrea să-l facă fata frumoasă nu e altul 
decât acela ca să fie admirată ca frumusețe, — iat-o că va rămânea 
rece, și iată că pentru mine, om bătrân și unchiu, nu va mai avea 
farmecul ce totuși va continua să reverse, cu singura ei frumuseţe, 
asupra inimilor mai tinere. 

Dar Marta, urâţica unchiului, ea n'a t alintată de nimeni ca 
fetiță, pe ea mau luat-o în seamă atâția, — au lăsat-o cu jocurile 
ei, şi cu umbletul liber al fantaziei. Și fantazia a umblat în draga ei 
voie, și şi-a făcut drum și şi-a clădit frumuseţile ei, — cari nu pot 
` {i resfrânte de o bucăţică de sticlă spoită cu cositor... 

Ei, asta e! — A căutat Marta să placă şi ea lumii 2... Nu. cred 
c'ar puteà s'o tăgăduiască; oricum, mam puteà so tăgăduim noi... 
Dar a căutat, și a găsit, lucruri așa de drăguțe şi de gingaşe, ca să 
placă, în cât... l 

Stai să-ți mai spun ceva. 

„Ev, înţelegi, când..mă duc la frate-meu acolo, la Nămăieşii, nw 
mă duc “cu mâna goală. Vreau şă zic, că pentru nepoate în totdeauna, 
am câte ceva,în geamantan. Dar, frate-meu, un filosof în felul lui, în: 


totdeauna să întreabă: — Ja, 'scultă, bade, ce-ai adus de rândul asta 
fetelor? ... :— De ce mă întrebi? zic eu. lar el în totdeauna îmi 
răspunde: E asi, co, să vezi tu. — Şi aşa, am văzut intotdeauna;: 


dar. mai cu seamă odată. 

' Adusesem atunci nişte cercei şi un inel; nu mare lucru, dar 
ori:cum: ==- mă știi-că nu sunt cârpănos. l 

-— Minunate daruri, — îmi zice frate-meu, uitându-se când la 
o cutie când la alta; — și cum te-ai gândit să le împarți 2 

— Apoi, zic eu, cerceii m'am gândit să-i dau Mariei, iar inelul 
Martei; cerceij, înţelegi, sunt podoabă mai văzută, se cuvine celei 
mai frumoase, pe când inelul.. 
„i — la stai, frate, să-ți spun eu altfel, — mi-a zis atunci tatăl 
fetelor: — dacă-i da cerceii Mariei, ea toată ziua o s'o sbughiască 
„la oglindă, ca să vadă cum o prinde, şi n'am mai tăcut nimic cu ea; 
“inelul însă l-ar avea subt ochi şi, de dragul lui, ar fi în stare să tot 
„coase . şi să, împleteasnă, numai ca să se poată încânta cât mai mult, 
„de. frumuseţea mânei împodobite.. — Pe când Marta, habar war avea 
de cerceii tăi; cu ei ori fără ei, tot drac ăla împelițat ar fi, care este... 
“Apoi vezi, după asta, dracu’ ăsta împelițat, tot el mi-a rămas mai 
„pe urmă la inimă, 
Când am: plecat, amândouă m'au petrecut. Ce frumoasă era Maria, 
cum sta, departe, în. lumina apusului de soare, înaltă, dreaptă, -- œ 
vedenie, icoană ti- -am spus, nu altceva! — Alături de ea Marta.. 
Era prea, departe” ca să vadă. — şi cu toate astea îți spun că vedeam.. 
că am văzut: ochii ei, aşa de dulci, așa de vorbitori, scăldați în lacrimi... 

De, pentru un, unchiu bătrân, ce trebuie altceva?... Tare îmi: 
„Vine. să "cred, „că dintre nepoatele mele, cea mai urâţică... e cea. 
mai frumoasă.. 

l ad îi ION GORUN: 

Să ne cultivăm grădina 

Am asistat odată, într'o dimineață când porneam cu pușca pe 
umăr dela o moară, la o întâmplare îndestul de hazie. Şi poate cu tâlc. 

Cobora. spre păpuriş, să ciugulească gâzele, o cloșcă cu un cârd 
de boboci de rață, mărunți și aurii, ca doisprezece cocoloşi pufoşi de 
cczonac. Aproape de apă, puii de rață au întins ciocurile adulmecând 
“boarea umedă, şi după câte-va şovăiri, răspunzând la chemarea ata- 
““vismului aquatic, în lanţ, Sau înşirat înot pe luciul încrețit al iazului. 
In câteva clipe pluteau departe, „navigând cu lopeţile minuscule ale 
labelor, ca şi când de când lumea ar fi învățat arta temerară şi aven- 
rturoasă a lui Vasco di Gama. | 

Cloșca — găină eminamente terestră — a rămas mai întâi, ca 
:să zicem așa, cu gura câscată. Apoi a pornit a alerga cotcodăcind 
pe țărm, îrfoind aripele, strigând în legea ei desnădăjduită copiii 
“prodigi, scurmând pământul cu ghiarele, apropiindu-se de apă într'o 
pornire de eroism matern şi retrăgându-se înspăimântată la atingerea 
elementului lichid l 

Comic sburlită, vulgara galinacee domestică parodià disperarea 
mamelor eroine de tragedie, la despărțirea feciorilor porniţi în căutarea 
aventurii. {n creerul ei de găină, independența bravă şi eroică a 
«odraslelor clocite trei săptămâni cu abnegațiune în coșul cu paie, va 
fi însemnat fără îndoială un act absurd de demenţă. lar strigătele gutu- 
zale, tălmăcite în :grai omenesc, -vor:fi echivalat cu tot atâtea impre- 
cațiuni, mustrări, apeluri la cuminţenie, amenințări și accente patetice, 
Care-ar fi smuls delirante aplause la un examen de conservator, ulti- 
mul an, secția tragedie. i . 

Bobocii navigatori şi-au văzut însă neturburați, mai departe, de 
scăldătoare. 
| Astfel -se.petrecu lângă o .moară, în miniatură şi în peripeții 
ihazlii, între personagii domestice de fabulă, încă una din umilele 
tragedii. pământeşti -dintre părinţi şi copii. 

Căci fără a asemăna cu o intenţie malițioasă generaţiile tinere 
«Cu un cârd de boboci și părinţii cu o cloșcă tragică, întâmplarea mă 

sili să gândesc, fără voie, poate fiindcă pe vremea aceea revistele 
discutau cu „aprindere. lupta dintre modernism şi tradiționalism, — mă 
sili să gândesc, zic — la vecinica şi nedeslegata cc gat între 
geheraţii. 

©- Este ştiut că ordinea înseamnă. pentru. orice om starea de lucruri 
care a durat “până eri, iâr anarhia înseamnă orice încercare de: a 
stabili 6 ordine pentru ziua de mâine. Toate tinereţele sunt romantice, 
toate maturităţile clasice. Toate ideile, curentele de opinii şi stările 
de: fapt astăzi statornicite, au început prin a fi subversive și revolu- 
ționare; subliniez a fi..nu a „părea numai. lar: revoluționarii de eri :au 
sfârșit prin a deveni vajnicii apărători ai tradiţiei, astă-zi. 


O generație nu se afirmă, firește, de cât mergând mai departe 
de generația precedentă. In înfrigurarea sângelui tumultuos și în do- 
rința de eliberare, drumul acesta al afirmării e căutat mai ales peste 
ruini. Fiecare generaţie se strădpie să distrugă pentru a reconstrui după 
gustul său. Există ʻo vârstă, când omul deschizând ochii proaspeţi la 
viaţă, neîmpotmolit încă 'de cotidian şi dârz hotărât să nu primească / 
nici un compromis, are nevoie de uri principiu, după cum la aceeaş 
vârstă e chinuit de însetarea unei iubiri. Sar părea paradoxal — dar 
tinerețea e îndeobște vârsta când omul caută un sens etic vieţii. Cău- 
` tarea e desnădăjduită. Soluţiile înaintaşilor par provizorii. Tânărul nu 
e împăcat încă cu ele, în viață pornește deschizându-şi drum printr'o 
revizuire brutală uneori, crudă câteodată, temerară întotdeauna, a va- 
lorilor. Care dintre noi, la optsprezece ani, ma visat să răstoarne lu- 
mea, să-și construiască viața pe alte temelii decât a văzut-o durată 
sub ochi, să înfrunte eroic toate „Compromisiunile şi soluţiile conven- 
tionale; care wa simțit pulsând în vinele sale sânge de martir ori de 
reformator, după temperament și înclinații, fie pe. baricada luptelor 
sociale, fie în domeniul cuceririlor științifice, fie într'o nouă călăuzire 
„morală a noroadelor? 

Această vârstă a îndrăzaelilor, e poate tot ce mai scump şi mai 
original ne ofere viața. Impăcarea. de mai târziu, aș. zice, are loc-nu- 

mai cu preţul măruntelor lașități şi dureroaselor renunțări. Fiecare din- 
tre noi poartă cu el prin viață un. mort fără întoarcere, o floare al- 
bastră a adolescenței, din care arareori, în amintire, mai străbate o 
discretă adiere — întristător parfum de suveniruri defuncte.. 

„Şi această generaţie, la.răscrucea a două epoci, și-a pierdut că- 
lăuza “sufletească. Asupra ei pluteşte crepusculul celor 'ce pentru înain- 
taşi au. fost idealuri și astăzi stau împlinite. Reforme sociale, între- 
gire naţională. — tot atâtea năzuinţi, formal cel puţin, realizate. Reali- 
zate și. brutal pângărite de realitate. Dar fără reazăm sufletesc rămași, 
și fără o doctrină, fiindcă nici una din doctrinele de până eri nu ne 
mai pot satisface — lipsa unei doctrine ne este: o chinuire; 

Mă gândesc mai cu semă la ceea ce se mtampla” de cinci ant 
în artă şi literatură. In literatură cu deosebire. 

Ceeace unii au socotit că e primenire, a fost în mare parte- 
numai gest. Numai adoptarea formelor exterioare, îi cea mai mare 

parte de import, fără stabilirea unui echilibru al conținutului interior 
născocit. Şi gestul, ca orice ostentație, s'a pierdut în vânt. Ultimii ani 
au dat alături de creaţiile pe care timpul le va cerne, multă literatură 
de mistificare, delir rece, acrobaţii verbale, notații spasmodice, steno- 
grafie de imagini și obscure equații de sentimente. 


Mâine, vor părea tot atât de neînţelese și de demodate, cum apare 
astăzi lectura romanticilor disperaţi şi uitaţi dia familia literară a lui 
Petrus Borel. 

Dar sub această svârcolire, cu rătăcirile şi absurdul ei, cu mi- 
stificările şi-accesele iconoclaste, subteran se ascunde o realitate psi- 
choiogică; “Era o generaţie. în căutare de ea însăşi. Inaintaşii mau 
voit, şi dacă ar fi voit-o mar fi putut să participe la această criză şi 
să o privească altfel, decât cu neînţelegerea indignată cu care cloșca 
morarului meu asista la expediţia lacustră a puilor scăpaţi de sub 
supravegherea şi autoritatea maternă. 


Astfel drumul şi l-au tăiat tinerii singuri. Cu multe îndrăzneli 
de prisos, prin multe erori. Incă şovăelnic, în întortochiat, încă 
povârnit. 

Dar o zare se lumineză. 

Literatura anilor ce vor să vină, va însemna în istoria scrisului 
românesc cucerirea unui gen dela care am fost aproape cu desăvâr- 
șire absenţi. Romanul. 

Dacă până acum, romanele românești (vorbesc de cele isbutite, 
nu de gângăvelile prezintate: sub aceasta etichetă) se pot număra fără 
să fie nevoie de degetele amânduror mâini, anii din urmă prevestesc 
o fertilitate ce nu va întârzia să ne deschidă ușile literaturei univer- 
sale, unde am fost ținuți până acum, ca cenușăreasa basmului, la ușă. 


lar roman, înseamnă participarea scriitorului la problemele psi- 
chologice, sociale, naţionale; ale poporului. Inseamnă după căutări și 
rătăciri, reintegrarea scriitorului în elementul autohton. Un roman e o 
fâşie dintr'o trenă a epocei. Aplecându- se deasupra întrebărilor nedes- 
cifrate ale timpului, autorul va ieși din îngrădirea unde s'a izolat, 
ispitit şi chinuit până acum numai de problemele pur estetice, care 
pot fi un mijloc, dar într'o mare literatură nu pot fi un scop și o 
finalitate. Creaţia va avea o etică. Şi romanul va atrage după el 
orientarea întregei literaturi. Lucrul s'a întâmplat şi aiurea; la un mo- 
ment dat în Franţa, în Anglia, în Rusia, în Norvegia, 

Atunci manifestele catastrofale ale dadaiştilor; cubișştilor, viitorişti- 
lor, neoprimitiviştilor, care ne-au amuzat în ultima vreme vor fi pri- 
vite cu blândeţa cuvenită unor vremelnice crize. Și câteodată unor 
glumeţe mistificări. Căci nu putem socoti altfel, pretenția de a creia 
o expresivitate nouă, ruptă desăvârşit cu trecutul, care ne aminteștg 
experiența faraonului Psamefic după cum o povestea odinioară Hero- 
dot. Acest reformator rege, cu adevărat precursor al dadaiştilor, futu- 
riştilor şi neoprimitiviştilor, sechestrase doi prunci izolați cu desăvâr- 
şire, pentru a-i împiedeca să înveţe o limbă împrumutată şi pentru a 
descoperi astfel dacă vor vorbi în chip firesc, în egipteană, frigiană, 

abisină, cafră sau topinambu*). Ne încăpățânăm a crede că nu după 
această rețetă se va obține primenirea literaturei româneşti. 

Primenirea va .veni de aiurea. Ă 

Precum Candid, după nenumărate peripeții deacurmezișul ocea- 
nelor și continentelor, în neastâmpărata şi plina de candoare căutare 
de mai bine, când totul părea pierdut, și frumoasa Cunegundă nu mai 
arăta decât sâni vlăguiți şi obraz veşted, își găsi mângâiere, tihnă şi 
_reazăm vieţii întorcându-se să-şi cultive cuminte grădina; tot astfel 
literatura, întoarsă la pământ şi la viață, după vagabondări în toate 
deșerturile esteticei uscate, își va găsi înseninare, sevă şi sens. Sens 
şi trăinicie. 

E acesta sfârşitul scris tuturor aventurilor. E şi cuminţenia fiului 
prodig întors cu o experiență mai mai: mult, după ce sa hrănit cu 
roşcovele slugilor şi s'a îmbrăcat cu zdrenţele pomenilor. 


CEZAR PETRESCU 





*)y. „Les Soirées du Grammaire-Cliub“ par Jacques Boulenger et Andre Thé- 
zive, (Plon-Nourrit 1924), 

Nedelizarea presei 


Confratele nostru I. Nedelea a fost 
decorat cu ordinul „Coroanei belgiene“. 
Insemnele au fost înmânate de d. de 
Schneidaner, ministrul Belgiei, însoţite 
de o scrisoare cordială. (Ziarele) 


In surghiunul voit de aci, veştile ajung târziu şi răcite. Poşta 
are de două ori cuvânt,să fie capricioasă: întâi fiindcă e rurală, pe 
urmă fiindcă mai e pe deasupra și dobrogeană. Dar și aşa, ziarele 
trec nedespăturite de pe o masă pe alta. Ce-ar putea aduce nou, ne- 
spus, negândit, nenăscocit, neîntâmplat până acum? 

Svonul discursurilor, larma întrunirilor, schimbările de guverne, 
pertractările şi fuziunile, aper de aci gesticulaţii de păpuși omeneşti. 
Marea cu orizontul curb în nemărginire te face mai neînsemnat şi te 
învaţă să cântărești cu altă măsură sensaţionâlui de fiecare zi, eveni- 
mentul care la Capşa ţi sar fi părut alaltăeri definitiv, unic şi ivit să 
însemne răscruce de epocă, 

Emoţie mai caldă îţi cearcă inima, când casmaua unui lucrător, 
săpând la temelia unei vile, desgroapă — cum sa întâmplat eri — 
` un capitel de piatră cioplită, din templul cinrștie cărei zeități la care 
se închinau acum două mii de an: greco-romanii pontului stâng: 
Dionysos, Demeter, Cybele ori Mithras, de cât la lectura discursului 
celui mai nou rostit de domnul Herriot. O lume misterioasă, înde- 
părtată și eternizată în inscripții scobite în calcar, învie lângă tine, 
pe țărmul în care se sbat cu necurmare talazurile mării întunecate şi 
aspre, unde şi-a suspinat isgonitul Ovidiu odinioară Tristele. lar pe 
nisipul blond, umbra neagră a sborului de pescăruşi albi trece fugară 
și fără nume, pâlpâind peste valuri, ca şi acum două milenii. 

Nu e de mirare, că citită aci, proza dlui Nedelea, cu toată dante- 

lăria de erori ortografice -și licenţe sintaxice, sună găunos şi ridicol, 
ca un fluerat de ocarină care-ar vrea să înfrunte orga talazurilor. 

Presa dlui Nedelaa & Comp. 

Căci sunt legiune. Se ţin strâns ca şiragul de crabi prirşi în 
pletele unei alge. 

Descifram cu melancolie, pe un petec de gazetă care a slujit la 
împachetat, fericitul eveniment. D. Nedelea a fost aşadar încă odată . 
distins cu o decorație belgiană. Pe bravul său piept nu e prima în- 
florită. Presa română, prin ceeace poate oferi mai vrednic şi mai 
reprezentativ, a fost nu odată onorată cu insigne de decorații înfipte 
pe toracele bombat al junelui domn, de către cele mai multe 
legaţii prietene. Ne place a nu ne îndoi, că mâine, când vom primi 
vizita rasului Taffari, colecția se va complecta cu o iusignă abisină: 
doi dinţi de elefant cruciş ori marele cordon al ghiarei de jaguar. 
Gazetarul Eminescu, mai nealintat de soartă, nu sa bucurat în viață 
de cinstea măcar a unui „bene merenti“ clasa IIl-a;: gazetarul Cara- 
giale a înaintat cu mare greu până la „Coroana României“ în vr'una 
din ploile de decoraţii dela zece Mai, la un loc cu amploiații vamali 
şi portarii de minister; gazetarul Gorun îşi tipărește şi-acum slova 
plătită cu atât cât nedelii plătesc un singur dejun după ce-au bătut 
mâna frățește cu Vandervelde şi Albert Thomas. . 

Cereă un străin, care nu înţelegea boabă românească, să-i tăl- 
măcesc titlurile de o şchioapă din cuprinsul unei gazete. Cu cât îna- 
intam, cu atât nedumerirea străinului creştea. „Conflictul dintre dd. 
AL. Constantinescu şi Vintilă Brătianu“. „Ce gândește d. Maniu“. „D. 
Matei Cantacuzino și fuziunea“. „Cine va lua succesiunea guvernului“. 
„D. Marghiloman la Rege“. Și așa mai departe. 

Şi aşa mai departe, coloane după coloane, pagină după pagină. 
Tâlmăceam și raportajul vag și inconsistent de sub titlurile mascate, 
gângave improvizații după rețeta unui Caracudi cu mai puţină inteli- 
genţă, spirit şi ingeniositate. Și nedumerirea streinului nu mai cunoscu 
margeni. Aceasta era așadar presa care protesta împotriva scumpirei 
hârtiei, care cerea privilegii, care pomenea cu dârză indignare de pri- 
mejduirea culturii ? 

l-am lămurit străinului meu, că odinioară, în ţara veche și în 
Ardeal, și în Bucovina, existase o tradiţie a foiletonului, a articolului 
cu miez de cugetare, fiindcă fusese scris pe rând de Eminescu, 
de Caragiale, de Slavici, de George Panu, de Vlahuţă, de Delavrancea, 
de Gorun, de Toni Bacalbașa, de Ștefan Petică, de Aurel Popovici, : 
de Xenopol, de Ovid Densuşianu, de Arghezi. Atunci reportajul stătea 
pitit întrun capăt de coioană şi ucenicii sintaxei, cari făceau antica- 
mera ministerelor ca să culeagă o veste, îşi cunoșteau măsura și pășeau 
în redacţie în vârful degetelor, să-și depună pe colțul mesei foile de 
bloc. Aș fi vrut să-i arăt câteva numere vechi din dispăruta „Românie 
Jună“, din „Lupta“, din „Timpul“, din „Tribuna“, din „Adevărul“ ori 
din: mai apropiata „Dacia“ — gazete a căror amintire e și acum scumpă 
cărturarilor. N'am avut la îndemână de cât gazetele din ziua aceea, 
acelea 'din care şi tu cetitor, prin mijlocirea dlui Nedelea şi a seme- 

aildi săi, afli cu precisie când şi-a tăiat bătăturile d. Șt. Cicio Pop, 
de câteori se purghează lunar d. Al. Constantinescu, câte scobitori 
consumă pe zi d. Argetoianu, şi: alte asemenea evenimente de aceeaș 
însemnătate mondială. 

Apariţia nedelismului în presă coincide cu fructuoasa - epocă a 
neutralității, când ştirea îşi căpăta importanță după mărimea literei cu 
care era tipărită, şi de când un anumit director şi coproprietar actua! 
de mare cotidian, pe vremuri secretar de redacție, își aduna o rotundă 
zestre de om prevăzător, tipărind alternativ cu litere mai negre, după 
cum plătea o legaţie ori alta, ştirile agențiilor italiene, engleze și fran- 
ceze ori ale lui Wolfburreau. Atunci gazeta a devenit buletin de ştiri 
senzaţionale, a rămas aşa, și supraviețuind epocei de sensație, 's'a silit 

să mențină artificial atenţia lectorului creind sensația după calibrul 
caracterului tipografic. Articolul a murit ucis de reportagiu. Și fiindcă 
` funcția creiază organul, reportagiul a creiat nedelii. | 

Nu e vorba de reportagiul aşa cum l-au închipuit Jules Verne, 
Wells, Kipling ori Jack London, așa cum l-a ridicat la măestria unei 
arte Loudovic Naudeau, Henri 'Beraud, Albert Londres,: Jules Huret; 
ori reportagiul ingenios și îndrăsneţ, ca acel al trimisului englez în 
timpul răsboiului anglo-bur, când la singurul oficiu telegrafic, după 
ce-a transmis vestea, a adăogat 12 mii de cuvinte din versetele Bibliei 
pentru a lăsa timpul unei ediții speciale dintre telegrama sa şi aceea 

“a confraţilor dela alte gazete; nu e vorba nici de născocirea temerară 
a reporterului american, care l-a atras pe Pierre Loti într'o cursă, în 
automobil şi l-a amenințat că-l poartă dela NewsYork până la Boston 

„doar de i-o smulge un interview. Ca şi sintaxa, imaginaţia reporterului 
nostru e în deobşte mai rudimentară. Un stagiu la ușa consiliului de 
miniştri, un ceas în hallul unui hotel, la nevoie declarația improvizată 
„a unui fruntaș al cărui nume nu-l rostim“ ori „ştirea din cercurile 
cele mai autorizate“, litera groasă şi titlul de trei degete. Şi autografu! 
lui Vandervelde, decorația ministrului belgian şi a rasului abisin.. 

Dacă, întradevăr, o țară are numai presa pe care o merită, atunci 
înfăţişarea presei noastre ar da prilej la cele mai triste reflexii. Dar 
semne sunt, că mulţimea cere și altceva ziarului de cât vești despre 
mersul curei de ape purgative- a cutărui actual ori fost ministru. Că 

“ziarul acesta întârzie, e și vina celor ce-ar putea să-i dea viață şi n'o 
fac. Vina celor ce-ar putea să-l scrie și nu se adună să-l scrie. 


ION DARIE 


845 
© BCUCIuj 





„ Capitalul fn) în Ardeal 


—0 problemă nerezolvată — 


In viaţa gconomică,, se știe, capitalul se prezintă subt două forme : 
capitalul rural, care serveşte interesele organizării proprietăţilor rurale, 
a producţiei. agricole: şi capitalul comercial, care serveşte interesele 
comerțului gi. industriei, = 

„An organizarea. agrară, — mai bine zis în: aceea a proprietăţilor, — 
capitalul rurak este un factor important, fără de care un progres nu 
se poate închipui. Statul are tot interesul, deci, să asigure proprietă-. 
ților rurale acest : capital, tără care nu se va putea intensifica pro- 
ducția agricolă: „=... 

În. ţările. unde. :organizarea agrară stă la un nivel mai înalt 
statul: asigură: proprietăţilor rurale un capital uşor și potrivit prin în- 
ființarea unor institute ' financiare privilegiate. Aceste institute -sunt în- 
ființate după: sistemul -de bifurcaţie, care asigură pe deoparte inițiativa 
particulară, iar:pe-de altă parte parantează colaborarea și controlul sta- 
tuluj.. Aceste institute serveşte pe deoparte proprietăţilor rurale un ca- 
pital ușor și potrivit, iar pe de altă parte ele finanțază operațiunile 
agrare ale statului: 

In Transilvania, Banat, Crişana şi Maramurăş capitalul rural a 
fost pus la îndemâna proprietăților rurale prin mai multe instituţii 
financiare, înființate după acest sistem. Statul ungar a. chemat la viață 
în decursul vremurilor pattu institute privilegiate. Aceste. institute sunt 
următoarele : 

1; Institutul da: credit fonciar ungar (Magyar Făldhitel Intézet) 

înființat prin legea XXXV din 1871. Acest institut a fost chemat să 
asigure capitalul rurzl. mai ales pentru proprietăţile mijlocii, mari și 
cele. 'atifundiare; -. Colonizările făcute între anii 1880 și 1895 au fost 
finauțiate în bună parte de acest instit. 
„+: 2uoInsiitutul.. de credit fonciar regnicolar al proprietarilor mici 
(Kisbirtokosok Orszăgos Foldhitelintezete) înfiinţat prin legea din 1874. 
Acest institut era chemat să asigure capitalul rural mai ales pentru 
proprietatea. mică. Micul gospodar a avut dela această instituție un 
ajutor foarte eficace prin împrumuturile hipotecare pe cari le-a putut 
contracta în condiţii foarte avantajoase. 

3. Cooperativa centrală regnicolară (Országos Központi Hitelsz5- 
vetkezet) înființată prin legea XXIII din anul 1898. Această instituție 
era centrala cooperativelor sătești şi alcătuirea ei era așa fel, ca să 
asigure micului gospodar împrumuturi hipotecare uşoare și potrivite. 
În cursul timpului această instituţiune a finanțat multe operațiuni a- 
rare ale statului. s i ! 7 

4. Banca Altruistă înființată prin legea XV din 1911. Cea mai 
iinportantă instituție financiară pentru scopurile politicei agrare un- 
gureşti. Această instituție privilegiată în cadre largi de stat, pe deoparte 
a asigurat proprietăților ungureşti capital rural, pe de altă parte în regi- 
upile locuite de naționalități a garantat menținerea proprietăţilor un- 
gurești în mână de ungur. Toate proprietățile mari ajunse de vânzare 
în aceste regiuni au fost cumpărate de această instituție. Preţul de 
vânzare era indiferent. Interesul principal era, ca proprietăţile să nu 
ajungă în mâna naționalităților, ci să rămână obiectul politicei agrare 
ungurești. Moșşiile astfel cumpărate au fost apoi folosite pentru colo- 
nizare. Unde colonizările mau avut un rost politic, acolo moşiile au 
fost revândute altor unguri, în condiţii favorabile. Banca Altruistă şi-a 
concentrat activitatea sa mai ales asupra regiunilor locuite de români. 
In aceste regiuni nu scăpa o moşie ungurească de sub tutela acestei 
instituţii. Numai în anul 1914 au fost salvate 496 de proprietăți un- 
gurești în Ardeal de către această instituție. l l 

Aceste patru institute financiare ungurești privilegiate au avut la 
baza organizărei lor, întradevăr, mult altruism. Important în activitatea 
lor era să servească interesele superioare ale statului și nu interesele 
acţionarilor, prin dividende mari. Astfel, activitatea lor a contribuit 
mult ia progresul economic. Capitalul rural vărsat de aceste institute 
proprietarilor în Ardeal s'a urcat la 3 miliarde și jumătate coroane, 
iar condiţiile în cari se obținea acest capital considerabil erau foarte 
avantajoase. Datele statistice dovedesc, că aproape toate proprietățile 
mari particulare ungurești au beneficiat de acest capital. De aici vine 
faptul, că proprietățile rurale din Ardeal s'au putut echipa cu stabi- 
limente economice și cu inventar viu. E 

Proprietatea rurală românească nu mult a beneficiat din capitalul 
„Tural oferit de cele patru institute ungurești. Sentimentul său de au- 
toconservare, cu neîncrederea izvorâtă din acest sentiment pe de o- 
parte, apoi scopul tedenţios urmărit față de români de cele patru ins- 
titute ungurești pe de altă parte, au făcut ca elementul românesc să 

+ nu se grăbiască a recurge la ajutorul banului strein. Vitalitatea ele- 
mentului românesc a strălucit în această epocă de subjugare econo- 
mică şi a biruit. Capitalul mic românesc sa concentrat în micile ins- 
tituții financiare cari s'au înființat în deosebitele centre de plasă şi 
de judeţ. Aceste mici instituții financiare au asigurat proprietăţilor ru- 
‘rale româneşti: capitalul necesar. l 

. După datele statistice, am avut în anul 1914 în total 245 de in- 
stituții financiare româneşti cu un capital de 145 milioane coroane. 
Activitatea acestor instituții s'a îndreptat în primul rând asupra cre- 
ditorului rural. Capitalul asigurat de ele a fost piasat mai ales la | 

proprietatea rurală românească, Activitatea lor cinstită a fost onorată 

chiar şi de banca de emisiune de atunci. In adevăr - Banca Austro- 
Ungară a stat într'o oarecare măsură în ajutorul instituţiilor româneşti, 
asigurându-le reescompt după măsura averei lor. La acest reescompt, 
împrumuturile hipotecare ale ţăranului român s'au bucurat de o deo- 
sebită atențiune, dat fiind siguranța de plată pe care o aducea țără- 
nimea română. "Astfel capitalul românesc din Ardeal în realitate a fost 
un capital rural pentru proprietăţile româneşti. 

Aşa era în trecut, dar ce este azi? 

După prăbuşirea imperiului austro-ungar, cu revenirea Ardealului 
la România, situația sa schimbat. Cele patru institute ungurești şi-au 
pierdut terenul de activitate aci pentru viitor, iar capitalul de 3 mi- 
liarde și jumătate coroane, vărsat la proprietăţile rurale din Ardeal, 
rămâne să fie lichidat conform tratatelor de pace. Banca Austro-Un- 
gară asemenea şi-a pierdut aci terenul de activitate, rămânând ca 
rolul: ei să fie împlinit în viitor de Banca Naţională a României. in- 
teresele economice ale țărei cereau ca cele patru institute ungurești să 
fie înlocuite cu instituţii similare românești, care -să poată umple golul 
rămas în urmă. 

Guvernul Averescu susținut de partidul poporului, venind la con- 
"ducerea țărei, a înţeles importanţa economică şi naţională a capitalului 
rural şi prin votarea legei agrare din Ardeal a socotit necesar să în- 
fiihţeze o instituţie financiară românească privilegiată de stat, care a 
fost Banca Agrară. Ea este înființată cu. capital curat românesc din 
Ardeal, după sistemul bifurcaţei, asigurând colaborarea şi controlul 
statului. Scopul urmărit cu înființarea acestei instituţii a fost dublu: 

. Un scop a fost să se alcătuiască organizaţia financiară privile- 
legată care să finanțeze operaţiunile agrare ale statului. Caracterul 
de drepţ al acestui scop era limitat în timp, căci rolul acesta avea să 
se sfârșească odată cu operațiunile agrâre. 

2. Al doilea scop a fost să se alcătuiască o organizaţie financiară 
care să asigure proprietăților un capital rural lesnicios. Această orga- 
nizaţie avea să lichideze cele patru institute . ungurești şi să le înlo- 
cuiască pentru viitor. Caracterul de drept al acestui scop era nelimitat 
în timp, căci banca avea să servească interesele politicei agrare românești. 

Prin venirea la putere a regimului liberal toate privilegiile asi- 
gurate Bâncei Agrare prin legea agrară și prin convențiuni de stat 
au fost şterșe. Astfel. Banca Agrară a rămas o simplă instituție finan- 
ciară particulară. Capitalul rural fiind caracterizat printro lature de 
altruism, evident că această instituție, ștergându-i-se privilegiile, ma mai 
putut asigura proprietăţilor rurale împrumuturi uşoare. Deci, n'a putut 
realiza scopul în ai cărui serviciu a stat. 

Azi situaţia se prezintă astfel: în Ardeal nu este capital rural şi 
proprietăţile rurale nu beneficiază de credite corăspunzătoare, Cele patru 
institute ungurești, cari pe vremuri au dat 3 și jumătate miliarde de co- 
roane în folosul agricuÑurei, azi nu sunt înlocuite cu instituţii similare 
româneşti. Nici Banca Naţională nu înțelege să înlocuiască Banca ` 
Austro- -Ungară, în felul şi forma cum aceasta din urmă a făcut-o în 


848 


[i 


© BCUCIuj 


trecut față de instituţiile noastre. Trist, dar trebue constatat, că insti- 
tuțiile financiare româneşti din Ardeal au fost relativ. mai intensiv spri- 
jinite de Banca Austro- Ungară, decât azi de Banca naţională. 

„. Se afirmă, că întreg capitalul care ființează azi în Ardeal ar re~- 
prezinta circa 5 miliarde lei, din care cel românesc ar fi abia de-un 
miliard. Din acest capital însă un foarte mic procent este rural, ma- 
joritatea lui este un capital comercial. 

Capitalul venit din vechiul Regat este şi el prea redus ca cifră și 
prea comercial ca destinație. Inainte vreme, în Ardeal, legi aspre asi- 
gurau populația contra cămătăriei. Aceste legi erau aplicate cu rigoare 
şi astfel asupra capitalului nu se putea socoti mai mare dobândă de 8%,. 

Legea uzurei, — deşi nu este abrogată, — nu se mai aplică,. 
deci se despoiază liber populaţia și de către capitalul de proveniență 
română şi de către capitalul de proveniență streină. 

Dezastrul care va urma acestui sistem va atinge mai: ales ele- 
mentul românesc din Ardeal; acesta fiind mai sărac, evident va îi mai 
expus repercursiunilor: cari se vor ivi în urma acestei situații anor- 
male. Soluţiune pentru normalizare se va da atunci, când statul va 
asigura capitalul rural necesar pentru Ardeal prin reînfiinţarea insti-- 


tuțiilor potrivite pentru acest scop. 
ION IACOB. 

Jurnalul unei fuziuni 


— Sau: Basmul cu cocoşul roşu — 


Acum trei zile, în grădina Cişmigiu, unde mă duceam să privesc 
ravagiile furtunei de deunăzi, am găsit, împăturat în două, un caet 
„gros, aruncat în iarbă. De curiozitate, l-am ridicat. Credeam că e zia- 
rul vreunui sinucis, şi mă gândeam să-l dăruiesc dlui Radu Cosmin, 
să-l publice. M'am înşelat. Deci, îl voi transcrie aci. Autorul lui, cu-, 
noscându-l, mare decât să-şi reclame manuscrisul la redacție. lată, 

25 Mai 1924. — M'am întâlnit astăzi cu Goldiş, pe strada Lips- 
cani. Se întorcea dela „Banca Românească“, unde se dusese să-şi 
` incaseze tantiemele. Am vorbit, se înțelege, politică. Mi s'a părut 
“foarte deprimat. Mi-a declarat pe față, că partidul naţional se găsește 
astăzi complect izolat. Situaţia lui în Ardeal se face tot mai rea, pe 

când în vechiul Regat el ma putut să câștige decât un număr infim de 
„ aderenţi, printre cari e și di Cuțuflache dela Turnu Măgurele. Dacă parti- 
"dul naţional nu reuşeşte să încheie o tovărăşie serioasă, merge spre 
distrugere sigură. Venerabilul preşedinte al „Asociaţiei“ s'a despărțit 
“de mine clătinând cu tristețe din cap. l E 

28 Mai. — A doua întâlnire cu Goldiş, care mergea spre „Banca 
Românească“, hotărât să demisioneze. (Pe drum sa răsgândit). 
Am reluat ` convorbirea din ajun. L'am întrebat: cu cine ar dori să 
trateze ? Mi-a declarat, fără înconjur, că singurul om politic cu care 
s'ar putea înţelege ar fi Stere. Am rămas oarecum surprins. Goldi$ 
mi-a explicat timp de o oră, cum a ajuns la această convingere, por- 
nind dela planul unei contopiri cu partidul țărănesc. 

29 Mai. — Goldiş a făcut astăzi o vizită acasă lui Stere, rugân- 
“du-l să-i arate condițiile în cari s'a tratat ultima oară fuziunea celor 
“două partide. Convorbirea a durat două ceasuri. Goldiș a plecat în- 
credințat că înţelegerea este posibilă. 

0 Mai. — S'ar părea că fuziunea proectată va întâmpina câteva 
"dificultăți. Una din acesta este:discursul rostit de Maniu cu prilejul 
“validării lui Stere, în care cu multă asprime (ceva neobişnuit la şeful 


850 
| | © BCUCIuj 


partidului național) a veştej:t atitudinea din timpul răsboiului a fostu-- 
lui director al „Luminei“. 
4 9 Iunie 1924. — Maniu a făcut astăzi o lungă vizită lui Stere- 
însoţit de Goldiş şi de Vaida. Stere a întrebat, ex abrupto: „Mă 'so- 
cotiți drept o. piedică în calea fuziunei ?* Maniu, extrem de politicos, 
sa îndoit de şale şi a răspuns grăbit: „Dimpotrivă! Vă consider ca. 
o garanţie pentru reuşita ei“. Vaida a repetat această declaraţie, cu 
avântul care-l caracterizează. “Lucrurile au luat-o pe un făgaş pro- 
miţător. 

6 Iunie. — Lucrurile sau încurcat din nou. Maniu a pus câteva. 
condiţii programatice destul de grele. lată-le: 1) Renunjarea la lupta 
de clasă, 2) Imozite pentru toți cetăţenii cari vor scrie mai mult de 
un articol de gazetă pe an și 3) Infiinţarea unei noui Universităţi cu 


sediul în Dicio Sân Martin. — Şefii noştri, în special Mihalache, au; 
declarat aceste trei cond: ţii inacceptabile. 
7 Iunie. — Totul sa aranjat. Ţărăniştii au primit condiţiile lui 


Maniu. Cerem însă și noi, în schimb, câteva garanţii. Lupu (ascultând de. 
sfatul amicului său Cocea) pretinde o declaraţie categorică în fa- 
voarea monarhiei constituționale. Adolf. Ştern “ţine cu orice preţ ca 
programul noului partid să cuprindă în orice caz și hotărârile dela 
Alba-lulia. După lungi discuțiuni, Maniu a cedat. 

9 lunie. — Chestiunea Stere a isbucnit din nou, intrând. 
întro fază acută. Stelian Popescu, directorul „Universului“ - ameninţă. 
cu demisia, dacă Stere va fi ales în comitetul executiv al noului par- 
tid. Şapte foşti miniştri au anunțat că se solidarizează cu Stelian Po- 


- p scu. Maniu pare cu desăvârşire dezorientat. 


y> 


10 Iunie. — Maniu a declarat solemn lui Stelian. Popescu, astăzi. 
de dimineaţă, că Stere, care e un trădător, va fi. sacrificat. | 

— Maniu a dat asigurări formale lui Stere, astăzi după amiazi,. 
că nu va lua în seamă acţiunea lui Stelian Popescu, care e un caraghios. 

II Iunie. — Toate obstacolele au fost înlăturate. Noul partid a 
fost botezat partidul naţional-ţărănesc. Ca naşi au figurat Maniu şi 
Mihalache. Lumânarea a ţinut-o Kalman Blumenfeld dela Adevărul. 

12 Iunie. — Astăzi s'a publicat în ziare programul pe baza. 
căruia sa făcut fuziunea. Programul conţine zece puncte. Gazetele de- 
mocrate, în frunte cu Pafria din Cluj, salută cu însufleţire decalogul 
partidului naţional-țărănesc. Bucuria e de nedescris. Aseară, în cafe-. 
neaua Capşa, popa Man dela Gherla, ma sărutat pe amândouă fețele. 


„Actul istoric sa săvârşit. Jos oligarhia ! | 


15 Iunie. — O mică neplăcere, de sigur trecătoare, s'a înregistrat 
pe ziua de ieri. Ţărăniştii basarabeni s'au întrunit la Chişineu şi. au 
hotărît să pretindă alegerea lui Stere la conducerea partidului național- 
țărănesc. 

18 Iunie. — Maniu a declarat solemn astăzi. de- dimineaţă lui 
Stelian Popescu, că Stere nu va fi ales în delegaţia permanentă a 
partidului țărănesc, deci nu va avea nici un rol în viitoarea organi- 
zație a partidului fuzionat. 

—' Azi după amiazi, Stere a fost ales, în unanimitate, în. delegaţia 

permanentă a partidului țărănesc, deci va face parte din comitetul de 
direcție al partidului fuzionat. 

20 lunie. — Stelian Popescu, Ion Cămărășescu, Mihail Antonescu, 
-G. Derussi, C. Xeni, foști miniștri, au trimis demisiile lor lui Maniu. 
Cu un gest hotărît, Maniu le-a primit demisiile, adăugând: „Intre ei 
şi Stere mam de ales, eu rămân cu Stere“. 

21 lunie. — Pentru mâine sunt convocate congresele celor două 
partide, pentru a ratifica fuziunea. Se fac mari pregătiri în amândouă . 
taberile. Nici nu mai încape îndoială, că fuziunea se va face, Toţi de- 
legaţii au primit instrucții precise. Maniu a declarat că într'o lună de zile, 
partidul național-ţărănesc, a cărei înfiinţare va fi proclamată peste două- 
zeci și patru de ore, va lua în mâini frânele guvernului. Adversarii noștri 
sunt complect zăpăciţi. Până în ultimul moment au nădăjduiit că fuziunea 
nu va reuşi, din pricina greutăților cari i s'au pus în drum. Din feri- 
„cire, Maniu a procedat cu ultima energie, şi-a pus în joc toată auto- 
'ritatea, voința sa a triumfat. Trăiască partidul naţional-țărănesc! 
Trăiască ilustrul lui şef, luliu Maniu! Ziua de 22 lunie va rămânea o 
dată memorabilă în istoria democraţiei române. E cel mai important 
„eveniment ce sa întâmplat dela- unire încoace. Ura!!! 

22 lunie. — Şefii noştri au săvârşit o regretabilă eroare. Și-au 
“botezat partidul înainte de-a-l naște. Chinurile facerii au durat toată 
ziua de astăzi, dar nu sa ajuns la nici un rezultat. Congresul parti- | 
dului naţional n'a ratificat fuziunea. Congresul partidului țărănesc a 
pus noui condițiuni. Sa dus dracului afacerea! 

— Seara, în grădina Suzana, ne-am pomenit cu ardelenii la 
aceeaş masă. Întâlnirea a fost fericită. La un pahar de vin, animozi- 
tățile sau evaporat. S'a improvizat o tribună și s'a ţinut o întrunire 
în toată regula. A prezidat doctorul Lupu. Maniu şi Mihalache s'au 
pupat în văzul tuturora. Goldiș a ţinut un discurs înflăcărat, terminând 
cu clasica vorbă a poetului: „Tu mi-eşti frate, eu ţi-s frate“... Ciceo 
Pop a început să plângă, ștergându-și nasul într'o batistă mare, de 
culoare roşie. Stere nu era de față. Va să zică, tot se face! 

23 Iunie. — Abia astăzi s'a aflað tot ceeace s'a petrecut în con- 
-gresul partidului naţional. Vaida ne-a înjurat ca la uşa cortului. Apoi, 
așa nu mai merge! Ciocoiul dela Olpret ne-a acuzat că facem șantaj 
şi că tratăm cu revolverul în mână. Doctorul Lupu a avut la Cameră o ieşire 
furioasă împotriva lui Vaida. El a zis: „Să nu ne vorbească nouă de 
gorectitudine traficanţii de spirt şi contrabandiştii de coroane ai Còn- 
siliului dirigent“! Fuziunea s'a dus pe copcă. Păcat... oA 

24 Iunie. — Un trimis,al comitetului de o sută, anume Horia 
Maniu (alt nepot?) a venit să ne declare că partidul național e gata 
să ratifice fuziunea pe baza celor zece puncte dela 12 Iunie, dacă 
partidul țărănesc nu urmărește ruptura. 

— Mihalache a consultat comitetul executiv, care a primit această 
propunere. 

Situaţia s'a îmbunătăţit simțitor. | 

25 lunie. — Maniu a trimis lui Mihalache o lungă scrisoare (în 
româneşte) de patru pagini. El declară categoric, că în principiu do- 

rește realizarea fuziunii, cu orice sacrificii, dar că mar putea accepta 
un comitet de conducere din care să lipsească Mişu Cantacuzino. 
Acesta ca o chezăşie împotriva oricăror tendințe reacționare. 

26 lunie. — "Ţărăniştii au respins propunerea lui Maniu. Mişu 
Cantacuzino, fiul Nababului, e suspectat în tabăra noastră din pricina 
vederilor sale prea înaintate, 

27 Iunie. — Am prezintat partidului național o altă soluție. Să 
proclamăm ca şefi pe Maniu şi pe Mihalache, cari să pregătească 
toate condiţiile fuziunei. Congresul ambelor partide să se întrunească 
la 15 Octomvrie 1924, şi să proclame înființarea partidului național- 
țărănesc. Acesta este ultima noastră propunere. De răspunsul pe care-l 
vom primi depinde soarta fuziunei. Aşteptăm. - 

28 Iunie. — Am întâlnit astăzi pe Vaida în dreptul cinemato- 
grafâlui „Volta“. Venea dela banca „Marmorosch Blank“, unde avu- . 
sese loc o consfătuire politică. Ma asigurat, mai întâi, că nutrește o pro- 
fundă admiraţie pentru Stere, cu a cărui politică a fost de acord în 
timpul răsboiului. Mi-a cetit articolul pe care l-a scris în 1916 în 
revista „Oesterreichische Rundschau“. Sa arătat foarte încântat de 
“soluţia duumviratului Maniu-Mihalache. La despărțire, ma asigurat că: 
propunerea va fi primită, adăugând : „Eu totdeauna am fost pentru. 
dualism !“ Conversaţia aceasta m'a mai "liniştit. Dacă partidul național 
“primeşte oferta noastră, toate greutățile se pot considera ca învinse. 

30 Iunie. — Partidul naţional a respins ieri proectul dua- 
lismului. Maniu nu admite pe Mihalache decât ca ajutor, dimpreună 
cu Zachi Boilă. In privinţa congresului ambelor partide, e periect de 
acord cu noi, propunând însă ca data lui să nu fie fixată înainte de 
15 lanuarie 1926. Până atunci, Maniu” nădăjdueşte că micile asperități 
dintre noi se vor netezi. 

2 Iulie. — Tratativele au eșuat cu desăvârșire. Mihalache a 
anunțat, foarte indignat, că orice încercare de reconciliere e de prisos. 
Ciceo a plecat la Chelmac, Goldiș la lerusalim şi Sever Bocu la 
Canossa (la conu’ Alecu Constantinescu). Maniu, convins că nu poate 
pune mâna pe moştenirea guvernului, amenință că-şi rade mustăţile 

„şi pleacă peste Ocean în căutarea testamentului lui Pomuţ. (Un unchiu. 
misterios care a murit milionar în America.) Democraţia a suferit o gro- 
zavă decepție. Suntem pierduţi. România e pe marginea groapei. Dum- 
nezeu s'o ierte... Noi am făcut tot ce ne-a stat în putinţă. 

3 Iulie. — Kalman Blumenfeld publică un lung reportaj în Ade- 

vărul, arătând că tratativeie au fost reluate. Sunt foarte multe spe- 
ranţe, că de data aceasta... 

kd ci $ 

Insemnările necunoscutului fruntaş politic se sfârgesc aici. Peri-- 
pețiile următoare ale fuziunei le cunoaşteţi din gazete. Eu mi-am 
făcut datoria să reproduc documentul. 

Prudent şi modest, mă feresc de orice comentar. Scopul meu 


e filantropic. 
ALEXANDRU HODOŞ 

GAZETA RIMATĂ 


Boul şi vițelul 


Un bou ca tofi boii, puțin la simțire, 
“Cam slab la copită, dar foarte prudent, 
Vorbind totdeauna fără părtinire, 
Ajunsen cireadă un şef eminent. 


Mare lucru, Doamne! e și 'nțelepciunea, 
Ține loc de toate, când ești cumpătat; 
Dacă-ţi dai silința săvârșești minunea, 

Și vițelul iese un bou diplomat. 


„Politica însă veșnic en schimbare; +- 4, 
Astfel deci de foame boul stăpânit, 

- Simţind că 'n pășune seceta e mare, 

Ajutor să ceară gasi nimerit. 


Vițelul atuncea, auzind aceste, 

Și știind că fânul s'a sfârșit de tot, 

ga pornit în lume, dând lq toți de veste, 
“Că unchiul cerșește, discret, prin nepot. 

Făra pierde vremea vițelul porneşte 
Cu nădejde multă în capul său prost, 
La orișice poartă sfios se opreşte, - 
Cuminte se roagă şi cere-adăpost! 


„Faceţi-vă milă, unchiul e pe moarte, 
Numai avem paie, numai avem fân, 
Intreaga cireadă e jlămândă. foarte, 
Mâtușa e slabă şi unchiu-i bătrân“. 


Rătăcind nepotul tot din casă'n casă, 
Un plugar de munte cu ițarii creți, 


` Care-avea pe semne inimă miloasă, 


Sendură să-i deie. vre-o câțiva știuleți. 


La o dărnicie atâta de largă 

Vifelul sentoarce cu inima 'n dinţi, 
Fericit acuma. îndărăt aleargă 

Să scape de foame pe ai săi părinți. 


„Am scăpat, le zise cu voce fierbinte, 
„Am găsit furaje, cocenii-s pe drum... 
„Ce spui tu, riebune, uiţi că-s președinte ? 
Să se pertracteze, nu primesc ori cum!“ 


Vițelul sărmanul, fricos, se supuse, 
Și- așa, târguiala începu curând. — 
Dar diplomaţia pe bou îl răpuse: 
Rumegând prudență, a murit flămând... 


GRIGORE FABULISTUL 

INSEMNĂRI 


Nu s'a făcut! Revista Tara 
„Noastră, care nu apare decât odată 
pe săptămână, pa avut posibilitatea 
să urmărească, zi cu zi şi ceas cu 
„ceas, fluctuațiile fuziunei național- 
țţărăniste. Pentru o asemenea regre- 
“tabilă lipsă cerem toate scuzele ceti- 
-torilor noştri. Aceştia au putut să 
urmărească insă fazele emoţionânte ale 
boalei în ziarele cotidiane, cari au 
“împodobit toate ediţiile lor de dimi- 
neață şi de seară cu câteup amănunțit 
“buletin medical. Numai boala Papei 
şi atentatul împotriva d-lui lacob 
Rozenthal au mai fost înregistrate cu 
punctualitate atât de cronometrică. 

Fuziunea însă nu s'a făcut. Con- 
tractauţii, după ce au chefuit în gră- 
dina Suzana, stropind cu şpriţ rece 
botezul noului plod al democraţiei, 
„Sau dumirit că priceputele moaşe 
uitaseră să facă o operaţie indispen- 
sabilă pentru naşterea fătului. In 
ambele tabere s'a aşternut o atmosferă 
grea de amărăciune şi de desamăgire. 
„Nevinovaţii ostaşi provinciali ai par- 

tidului național, în majoritatea lor 
oameni foarte cumsecade  păcătuind 
numai ptintr'o excesivă naivitate, s'au | 
pomenit din nou izolaţi, tocmai în 
momentul când pricepuseră mai bine 
că alipirea la unul din partidele cu 
aşezări răspândite în restul ţării e 
singura mântuire din ghiarele morții. 
D-1 Iuliu Maniu va avea de-acum în- 
colo să se descurce cu partizanii săi, 
din ce în ce mai decepționaţi şi din 
ce în ce mai nemulțumiți. 

Nici partidul țărănesc nu iese mai 
întărit din această regretabilă aventură, 
spre care s'a lăsat tărât în credinţa că, 
de data aceasta, pertractările nu :vor, 
mai fi o farsă goală și ridicolă. Aştep- 
tările sale au fost înşelate. Intermi- 
nabileie discuţiuni au zguduit în mod 
simţitor solidaritatea rândurilor şi incre- 
derea reciprocă a conducătorilor, a pier- 
dut mult din sinceritatea de-odinioară. 

Mai rămâne, înstârşit, o singură con- 
statare: impresia produsă asupra opi- 
niei publice. Lumea dela noi n'a 
acordat opintirilor recente decât un 

interes de curiozitate. Fuziunea de- 


venise o şaradă. Se face? Ori nu se 
tace? .Insemnătatea ei politică se eva- 
porase - din clipa în care am inţeles 
cu toţii, că nicio chestiune de prin- 
cipii n'a -trezit: scrupule de conştiinţă 
“în cele: două tabere, — atât de diferite, 
cu toate acestea — şi că unica piedică 
“a fost ridicată de palpitanta problemă 
a constituirei comitetelor de conducere. 
Sărmana democraţie! 


Propagandă culturală. — Un drum 
întâmptător prin Sibiu ne-a ilustrat 
încă odată progresele propagandei cul- 
turale românești prin nouile ţinuturi. 
Teatrul orășenesc de-acolo găzduieşte 
actualmente, cu onorurile cuvenite, o 
veselă trupă maghiară de operete şi 
comedii, în cap cu 'săltăreaţa subretă 
"doamna Pinter Böske din Cluj:: Re- 
prezentaţiile se succed cu regularitate, 
sălile sunt pline, publicul petrece, şi 
incasările saltă mulţumitor. Dar, deoa- 
„ece în Sibiu populaţia ungurească nu 
e suficientă pentru a legitima negus- 
“toreşte existenţa unor asemenea spec- 
tacole, îşi dă concursul ei însuflețit şi 
populaţia românească. La început, mam 
vrut să credem. Am fost însă şi ne-am 
convins. Am văzut meseriaşi de-ai 
noştri, pe galerii, desăvârşindu-şi edu- 
caţia artistică în ritmul cupletelor cu 
două înțelesuri, şi ani admirat, în sta- 
luri, respectabila intelectualitate 10- 
cală făcând mare haz de o dubi- 
oasă artă coreogratică. O pulpă rotundă, 
se înţelege, n'are naţionalitate. Patrio- 
tismul nu se poate transpune în tactul 
de trei-pătrimi. 

Ne aducem aminte, totuș, pentrucă 
nu e aşa mult de atunci, de sfor- 
ţările inutile ce s'au făcut, pentru a a- 
sigura Sibiului o stagiune de teatru ro- 
mânesc. Cea mai proaspătă injghebare, 
aceea a „Asociaţiunei“, încredințată dlui 
N. Băilă, a dat un melancolic fiasco. 
Actorii români, alcătuind o mică și 


curajoasă. trupă stabilă, s'au văzut in- 
tr'o bună zi pe drumuri. Dl. Băilă 
a inchis prăvălia, declarând că nu mai 
are fonduri. Punct. Ce va mai îi la 
anul? -Punct de întrebare. Deocam- 
dată, versurile „Fântânei Blanduziei“ 
sunt numai o amintire. Cultura româ- ` 
nească se întregeşte la Sibiu cu picio- 
rușele doamnei Pinter Böske. 


Un bărbat hotărât. — Inainte de 
închiderea Corpurilor legiuitoare, dl. 
Iuliu Maniu a ţinut să săvârşească un 
nemaipomenit act de curaj. Şeful par- 
tidului naţionai a anunţat, cu o voce 
macabră, că va desființa printr'un sin- 
gur articol (când va veni la guvern) 
toată opera legislativă a Parlamentu- 
lui actual, 

Declaraţia a. făcut senzaţie. Di. Iu- 
liu Maniu şi-a câștigat demult repu- 
tația unui bărbat hotărât. A dovedit-o 
cu prilejul nenumăratetor pertractări 
politice, cari au culminat în basmul- 
cunoscut cu fuziunea. Prin urmare, un 
fior de moarte a trecut prin rândurile 
adversarilor. Ameninţările plăpândului 
advocat 'din Blaj sunt mai . grozave 
decât trăsnetele Jui Jupiter... Păzeă! 

Din nefericire, tare ni-este teamă 
că di. luliu Maniu nu va avea nici de 
data aceasta prilejul să-și pună în e- 
videnţă energia cu care (aşa se vede) 
l-a înzestrat natura. Pentrucă, dl. Iuliu 
Maniu nu va putea să-şi înfăptuiască 
ameninţarea decât în ziua când va fi 
chemat din nou să guverneze ţara di 
Cicio Pop, cu binevoitorul concurs al 
dlui Sever Dan din Mociu. Adică, după 
prevederile astronomilor, peste foarte, 
foarte multă vreme... 

"O singură soluție ar mai rămâne. 
Poate că di. luliu Maniu a înţeles să 
anuleze legile liberale printr un articol 
de gazetă, nu printr'un articol de lege. 
Şi în cazul acesta ar trebui să aștep- 
tăm mult. Articolele de gazetă ale fos- 
tului preşedinte al Consiliului dirigent 


© BCUCIuj 


$osesc întocmai ca vestita cometă 
Andersen: din douăzeci în douăzeci de 
ani? 


Lès-Majestate. Procesu! dlui 
N. D. Cocea, director intermitent al 
răposatei Facle, wa reușit să stârnească 
vici cel puțin un succes de galerie, 
Suspect pamfletar a avut altădată 
mai mult noroc. Precedentul său con- 
tact cu Justiţia i-a stârnit fără greutate 
o faimă scandaloasă, -de pe urma că- 
reia Camera deputaţilor a fost nevoită 
să-i discute invalidarea, intro şedinţă 
secretă. De data aceasta, cu toate sfor- 
țările binevoitoare ale umanitariştilor 
dela Adevărul cari i-au tipărit apărarea 
pe trei coloane şi fotografia pe două, 
cu toate saluturile afectuoase ale re- 
publiganilor dela Lupta cari s'au indu- 
ioșat de soarta .tovarășului lor de idei, 
condamnarea a fost primită pretutin- 
deni cu desăvârșită indiferenţă. 

Atacurile împotriva Dinastiei nu mai 
găsesc astăzi nici pe răsvrătiţii de o- 
dinioară, dar nici atmcsfera'de-atunci. 
Lumea își dă seama foarte bine, că 
nu e astăzi vremea insultelor obrasnice 
la adresa Coroanei, și că respectul față 
de Rege face parte. din îndatoririle ce- 
tăţeneşti ale fiecăruia. 

DI N. D. Cozea intră pentru un an 
jumătate la Văcăreşti, unde va ocupa 
apartamentul. lăsat liber de predece- 
sorul său Bogdan-Piteşti. Aceasta poate 
să fie o tristă intâmplare pentru dl Al- 
bert Honigman, care ma găsit deunăzi un 
cuvânt de protestare pentru suprimarea 
gazetei Libertatea din Orăştie şi pe 
care l-a indignat achitarea studenţilor 
„complotiști“; nu există însă un singur 
cetăţean onorabil, care să nu ridice din 


- definitivă, Actualul preşedinte al Sta- 


umeri, în loc de -orice compătimire. 


pentrii un asemenea specimen de des- 
frânat profitor al libertății de opinie. 


Nu sunt şefi. — Politica nu și-a: 


găsit încă o definiţie, — ca să zicem aşa, 

telor Unite, d. Coodiige, o trece printre 
științele exacte. (Ilustrul american nu 
ştie nimic despre oscilaţiile defunctei 
fuziuni național-țărăniste), Altădată, 
ea era socotită drept o artă, Părerile 
vor rămânea multă vreme împărţite. 

Pentru d! Iuliu Maniu, politica pare: 
să {ie um repetat exerciţiu al ipocriziei. 
Altminteri nu pricepem rostul recentei 
sale declaraţii, prin care a voit să. ne 
convingă pe toţi, că în partidul național 
„nu sunt șefi“. Câtă sinceritate stă la 
baza unei asemenea mărturisiri o do- 
vedesc tratativele cu partidul țărănesc, 
care au rămas în baltă tocmai din 
pricina neînțelegerilor asupra șefiei. 
DI lon Mihalache a cerut să se insti- 
tuiască dualismul, pe când dl luliu 
Maniu, cu toate .reminiscențele sale 
habsburgice, l-a refuzat. Şefii, prin 
urmare, s'au arătat prea mulți, nu prea 
puţini. N'a fost criză, ci un periculos 
excedent. 

Așa stau lucrurile cel puțin dacă 
le priveşti în aparență: şef e. şi d. 
luliu Maniu, şef e şi dl Ciceo. Pop; 
şef e și dl Vasile Goldiș, şef e şi dl 
Alexandru Vaida. Dacă cercetezi însă 
mai cu atenţie, dacă urmăreşti rătăci- 
rile bietului comitet de o sută, dacă: 
reconstituești drumul pe care l-a par- 
curs, atunci eşti foarte tentat să declari, 
că întradevăr partidul național mare ` 
şefi. 

Dar, se vede că nici nu-i trebuie... 


Pogromul din Bistrița. — Câteva 
zile a fost o adevărată spaimă în re- 
dacţiile din Lipscănia gazetărească a 
Capitalei. Venise o veste grozavă, că 
în judeţul Bistriţa s'a deslănţuit o serie 
sângeroasă de pogromuri asupra ne- 
poţilor : şi cumnaţilor dlui Emil D.. 
Yagure. Dimineaţa dăduse chiar unele 
amănunte, povestind cu precizie cum 
elevii români ai liceului din Bistriţa, 
în frunte cu profesorii lor, s'au orga- 

mizat în adevărate bande de asasini, 
şi, înarmaţi cu ciomege, cuțite, revol- 
were, tunuri şi mitraliere, au năvălit 
asupra unui tren de persoane, omorând 
cinci refugiaţi din Galiţia şi rănind 
“şapte poeţi ukraineni. Confraţii noștri, 
alarmați, au cerut intervenția urgentă 


-a armatei, pentru a păzi viața ame- 


nințată a populaţiei, şi au pretins in- 


stituirea imediată a unor tribunale 
marţiale. 
Guvernul, speriat și el, a ordonat 


anchetă. Ancheta a dovedit însă că ma 
fost nici o victimă. Se zice numai că doi 
copii de şcoală ar fi manifestat la gară 
admiraţ a lor față de un redactor al re- 
vistei Pardon prin şuerături repetate. 
Dar nici această constatarea autorități- 
lor nu e sigură, pentrucă sunt unii cari 
susțin că nau fluerat băeţii, ci loco- 


„anotiva, fiind în apropiere un tunel. 


Cercetările urmează. Nu s'a găsit 
mână acum nici un cadavru, 


Succesul unui compatriot. — Sunt 


întâmplări făcute să ne dea mult de ' 


gândit, învățându-ne în cele din urmă 
să ne cunoaștem mai' bine propriile 
moastre forţe. Victoriile câștigate în 
străinătate de artiştii români nu se 
potrivesc totdeauna cu prețuirea pe 
care le-o dăd:am noi înși-ne. 

Ultimul exemplu, tot atât de re- 
<onfortant ca şi altele, ni l-a servit 
deunăzi d. Jean Bobescu. E o revela- 
ie pə care ne simțim datori s'o în- 
«crestăm aici. Dl Bobescu conduce de 
patru ani, ca prim șef de o:hestră, re- 
prezentaţiile Operei din Cluj, indepli- 
mind cu râvnă tinerească și cu o pri- 
cepere consumată, o muncă aproape 
anonimă. E destul să spunem, că prea 


“amodestul muzician ma apărut niciodată 


în public la, București, pentru a smulge 
-acolo consacrarea la care avea drep- 
tal. Această consacrare i-a venit acum 
tocmai dela Viena, unde a câștigat in- 
“tr'o singură seară admiraţia şi surpriza 

criticilor dela gazetele vieneze. A di- 
rijat la „Opera populară“ cele două 
drame muzicale Cavalleria rusticana, 
şi Paiațe, cucerind dela cele dintâi 
măsuri, prin temperamentul său ge- 
neros şi printr'o interpretare orhes- 
trală bogat colorată, un entusiasm ae- 
precupețit. ăi 

Dr Jean Bobescu se va intoarce, se 
înţelege, din nou la Cluj. Nu va avea nici 
mai mult talent, nici,mai desăvârșită pri- 
cepere, ca anul trecut. Dar admiratorii 
săi îi vor adăuga, fără voia lor un plus 
de merit. Este tocmai ceeace ar fi tre- 
buit să i se dea și înainte de satis- 
făcătoarea sa călătorle peste graniță... 


Literatura din Sărindar. — Foaia 
blumenbergilor are și O anexă în care 
rotativele din Sărindar tipăresc odată 
pe săptămână câteva pagini de mică 
publicitate culturală, Ii zice Adevărul 
Literar (chiar aşa). 

Despre .tăcerile puchinoase asupra 
unor insemnate evenimente culturale, 
care privesc o personalitate literară 


"sortită să coboare, în politică, tempe- 


ratura animală a domnilor dela Ade- 
vărul, nu-i nimic de zis. Cultura ro- , 
mânească care se face la Adevărul 
Literar 'e comandată. de soneria depe 
biroul d-lui Blumenthal, 


Dar Adevărul Literar. vrea să facă 
şi —- cum să zic? — literatură; iar 
bietul funcționar, om cumsecade, care 
vrea, să se instruiască şi să se distreze 
puțin după cele ‘şase zile de copisti- 
cărie, dă cinci lei, Dumineca, pentru a 
citi de-o pildă precum 'că: 


Eu mă gândesc ia tine, Lili, 
La degetele taie, grase, 
La talia-ți ca de albină 
Pe Șoldurile somptuoase. 


(Se vede cât de colo: eo ingenioasă 
reclamă în Versuri a unui magazin 
de cârnăţărie). 

Și ea nu-i cu mâna ei 
Să-mi alinte părul, 

Să citeascăn ochii mei 
Tot, tot Adevărul? ... 


Și mai ingenios... ba chiar economic: 
domnul poet ofere lectura Adevărului 
iubitei sale în mod gratuit. Dar nu 
s'a sfârșit, mai e: 


„Sau filtrând, din care lume 
In a noastră sunt scafandre 
Astfei de rostiri de nume : 
Alexandre, Alexandre. ..“? 


— „Alexandre, Alexandre! dece nu 
eşti sincer, Alexandre, şi faci pe amo- 
rezul deghisat. Spune drept, cum te 
chiamă?“ 


Ordinui eroilor. — Provizoratul con- 
stituționał al Ungariei, care nu e azi 
nici republică nici monarhie, îşi caută 
stăruitor punctele sale de sprijin în 
sufragiile fraților luptători. Ziarele din 
Budapesta ne aduc interesante amă- 
nunte asupra „Ordinului eroilor“, în- 
„temeiat de curând, în fruntea căruia 


"sa găseşte regentul Horthy. Ungaria. 


tinde să-şi reînvieze mica ei nobilime 
credincioasă, împroprietărind pe toţi 
* foştii luptători, cari s'au distins pe 
front în decursul răsboiului. Impro- 
prietăririle s'au tăcut pretutindeni cu 
o solemnitate fastuoasă, împărțindu-se 
diplome și distribuindu-se. titluri, în 
mijlocul unei orgolioase încrederi a 
tuturora. E multă reminiscență medie- 
vală în dkcorul care înconjoară acea- 
stă răsplătire a unor acte de vitejie. 
In acelaş timp însă, e foarte multă 
socoteală politică. Ungaria-și întărește 
astfel o lasă mijlocie rurală, alcă- 
tuită din cetățeni conştienţi şi menită să 
fie principala susținătoare a spiritului 
patriotic, 

Tradiţia a existat şi la noi. Moșii 


- întinse au dăruit Domnii noştri boeri- 


lor cari îi fuseseră de folos în lupte, 
şi sate întregi de răzeşi s'au infiripat 
din oştenii vrednici, întorși biruitori 
acasă. Pilda strămoşilor,- noi însă 
mo mai urmăm. Nimeni nu se gân- 
deşte să aşeze la graniţa țării, pe 
pământurile expropriate, coloniști con- 
știenți din rândurile foștilor luptători. 
Mentalitatea care călăuzeşte pe gu- 
vernanții noştri se poate vedea din 
felul cum a fost primit la Senat 
proectul de lege pentru împroprie- 
tărirea ofițerilor cari au obținut pe 
front ordinul „Mihai Viteazul“ şi a 
soldaţilor cari au fost decoraţi cu: 
„Virtutea militară“. 

Pentruce să priceapă totdeauna mai 
bine alții decât noi, aceeace noi inşineam 


„ştiut să facem cu prisosință altădată? 


Răsfoind revistele. — Icoane Mara- 
mureşene se chiamă o revistă lunară 
de cultură, care apare la Satu Mare, 
subt conducerea unui tânăr poet cra- 
iovean, dl. George Mihail Zamfirescu. 
Ea e menită să sporească cu încă una 
numărul publicaţiilor literare provinci- 
ale, a căror simpatică utilitate nu se 
poate tăgădui. Regretabil ni se pare 
numai faptul că mare parte din aceste 
solii ale tiparului nu aduc nici o notă. 
deosebită, care ar îi aceea a atmos- 
ferei locale, în concertul năzuinţelor 
comune. Icoane Maramureşene ne 
prezintă scrisul dlor Lotar Rădăcea- 


“nu, redactor la Aurora, Victor Aradi, 


publicist maghiar, lon Mehedinţeanu, 
debutant dela Turnul-Severin și al 
doamnelor Lia Hârsu şi Sarina Cass- 
van, nuveliste bucureştene. In asemenea 
condiţii, ori cât de merituos ar fi 
redactată, revista poate apărea fără 
pagubă la Bender, la Sighet sau la. 
Caliacra. | 

